PATVIRTINTA

 Jonavos Panerio pradinės mokyklos

 direktoriaus 2023 m. sausio 13 d.

 įsakymu Nr. V1-10

**JONAVOS PANERIO PRADINĖS MOKYKLOS**

**PRADINIO UGDYMO MOKYTOJO DALYKININKO PAREIGYBĖS APRAŠYMAS**

**I SKYRIUS**

 **PAREIGYBĖ**

 1. Pareigybės pavadinimas – Jonavos Panerio pradinės mokyklos pradinio ugdymo mokytojas dalykininkas (meninio ugdymo, dorinio ugdymo, anglų kalbos);

 2. Pareigybės lygis – A2.

 3. Pareigybės paskirtis: mokyti įstaigos mokinius pagal bendrąsias, pritaikytas ar individualizuotas pradinio meninio (dorinio) ugdymo ir/ar užsienio kalbos ugdymo programas.

 4. Mokytojas tiesiogiai pavaldus Jonavos Panerio pradinės mokyklos direktoriui ir direktoriaus pavaduotojui ugdymui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM MOKYTOJUI**

5. Mokytojas, einantis šias pareigas, turi atitikti šiuos specialius reikalavimus:

5.1. turėti aukštąjį universitetinį išsilavinimą,

5.2. turėti pedagogo kvalifikaciją ir atitinkančią studijų arba dalyko/pedagoginės specializacijos modulio (muzikos, choreografijos, dorinio ugdymo, užsienio kalbos) programą ir/ar būti išklausius Nacionalinio lygmens specialiosios pedagogikos ir psichologijos kvalifikacijos tobulinimo kursus;

5.3. mokėti lietuvių kalbą, teisės aktais nustatytu kalbos mokėjimo lygiu;

5.4. turėti teisės aktais nustatyta tvarka patvirtintą kompiuterinio raštingumo kvalifikacijos pažymėjimą ir/ar skaitmeninio raštingumo įgūdžius patvirtinantį kitą dokumentą;

5.5. ne žemesniu kaip B1 kalbos mokėjimo lygiu (pagal Bendruosiuose Europos kalbų metmenyse nustatytą ir apibūdintą šešių kalbos mokėjimo lygių sistemą) mokėti bent vieną iš trijų Europos Sąjungos darbo kalbų (anglų, prancūzų ar vokiečių);

5.6. būti susipažinus ir gebėti dirbti vadovaujantis Lietuvos Respublikos darbo kodeksu, Lietuvos Respublikos švietimo ir kitais įstatymais, Mokyklos nuostatais, darbo tvarkos taisyklėmis, strateginiu ir kitais Mokyklos veiklos, mokomųjų dalykų ir veiklos planais, Mokytojo (auklėtojo) pareigybės aprašymu, Mokyklos direktoriaus įsakymais, kolektyvine sutartimi ir kitais teisės aktais bei lokaliniais Mokyklos dokumentais, reglamentuojančiais mokinių ugdymą ir mokytojo (auklėtojo) darbą.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

1. Pradinio ugdymo mokytojas vykdo šias funkcijas:

6.1. užtikrina mokinių saugumą mokykloje ir už jos ribų ugdymo proceso metu;

6.2. užtikrina ugdymo proceso kokybę ir tęstinumą;

6.3. stebi, analizuoja ir vertina mokinių veiklą bei ugdymo rezultatus, laiku atsiskaito už darbo

rezultatus;

6.4. kuria ir pagal mokinių poreikius pritaiko ugdomąją aplinką, parenka tinkamas metodines

priemones ir ugdymo metodus, rengia ugdomosios veiklos, dalyko teminius planus,

individualias mokinių ugdymo(si) programas;

6.5. planuoja dalyko ugdymo turinį, atsižvelgiant į mokinių individualių ugdymosi poreikių įvairovę;

6.7. padeda mokiniams planuoti ir organizuoti mokymosi tikslus ir apimtis, atsižvelgiant į

mokinių individualių ugdymosi poreikių įvairovę;

6.8. dalyvauja organizuojant, vykdant ir vertinant mokinių mokymosi pasiekimų

patikrinimus;

6.9. nuolat analizuoja savo veiklą ir gautus duomenis panaudoja ugdymo kokybei gerinti;

6.10. bendradarbiauja su šeima, skatina tėvus (globėjus) dalyvauti ugdymo procese, derina

šeimos ir įstaigos interesus, didina mokinio kokybiško ugdymo(si) galimybes;

6.11. bendradarbiauja su kitais Panerio pradinės mokyklos mokytojais, pagalbos mokiniui

specialistais vaikų ugdymo(si) ir gerovės klausimais;

6.12. mokyklos nustatyta tvarka informuoja tėvus (globėjus, rūpintojus) apie jų vaiko būklę,

ugdymo(si) poreikius, pažangą, mokyklos (grupės) lankymą ir elgesį bei bendradarbiaujant

su pagalbos specialistais, mokyklos vadovais organizuoja ugdomų mokinių tėvų pedagoginį –

psichologinį švietimą;

6.13. inicijuoja ir dalyvauja klasės, bendruose mokyklos, rajono ir respublikiniuose

renginiuose, projektuose ir/ar kitose veiklose;

6.14. laikosi įstaigos darbo tvarkos taisyklių ir nusistatytų etikos normų;

6.15. tobulina kvalifikaciją, teisės aktų nustatyta tvarka atestuojasi;

6.16. gerbia mokinį kaip asmenį ir nepažeidžia jo teisėtų interesų;

6.17. reaguoja ir stabdo smurtą ir/ar patyčias nepriklausomai nuo jų turinio ir formos; vykdo

patyčių prevencijos programas;

6.18. ugdo tvirtas mokinių (ugdytinių) dorovines, pilietines, tautines ir patriotines nuostatas,

pagarbą tėvams, savo kultūrinei tapatybei, laiduoja mokinių asmenybės galių plėtotę,

suprantamai ir aiškiai, taisyklinga lietuvių kalba perteikia ugdymo turinį, kai teisės aktus

nustatytas atitinkamo ugdymo turinio perteikimas lietuvių kalba;

6.19. tvarko mokinių (ugdytinių) ugdomosios veiklos ir kitus apskaitos dokumentus;

6.20. pamačius nelaimingą atsitikimą ar apie jį sužinojus, savo kompetencijos ribose,

nedelsiant suteikia pirmąją pagalbą nukentėjusiajam ir praneša apie įvykį mokyklos vadovui ar kitam atsakingam asmeniui;

6.21. esant reikalui, padeda mokiniams apsirengti, pavalgyti (ar juos pamaitina);

6.22. informuoja įstaigos administraciją apie vaiko turimas socialines ar sveikatos problemas,

pastebėtą ar įtariamą vaiko teisių pažeidimą;

6.23. dalyvauja mokytojų metodinės tarybos veikloje: posėdžiuose, pasitarimuose, programų,

planų rengime, audito vykdyme, darbo grupių veiklose ir kt.;

6.24. organizuoja ir vykdo įstaigos kultūrinę veiklą, puoselėja tradicijas;

6.27. vykdo mokyklos direktoriaus ir/ar direktoriaus pavaduotojo ugdymui teisėtus

nurodymus ir kitas teisės aktuose numatytas funkcijas.

**IV SKYRIUS**

**ŠIAS PAREIGAS EINANČIO DARBUOTOJO TEISĖS**

7. Pradinio ugdymo mokytojas turi teisę:

7.1. nustatyta tvarka gauti Lietuvos Respublikos darbo kodekse nustatytas atostogas ir

valstybės nustatytas lengvatas;

7.2. burtis į kultūrines grupes, būrelius ar susivienijimus;

7.3. dalyvauti Jonavos Panerio pradinės mokyklos savivaldoje;

7.4. kelti kvalifikaciją, tobulinti bendrąsias, profesines bei asmenines kompetencijas;

 7.5. siūlyti ir rengti neformaliojo švietimo, mokinių poreikių tenkinimui (patiriantiems mokymosi sunkumų, gabesniems ir kt.) programas;

 7.6. teikti mokykloje atsakingiems asmenims siūlymų dėl mokyklos, vaiko gerovės komisijos veiklos tobulinimo, ugdymo planų sudarymo, ugdymo proceso organizavimo gerinimo, ugdymo programų pritaikymo specialiųjų ugdymosi poreikių turintiems mokiniams, pamokų krūvio mokytojams skirstymo, mokytojų ir švietimo pagalbos specialistų pagalbos teikimo ir bendradarbiavimo gerinimo, ugdymo aplinkos pritaikymo ir aprūpinimo reikiamomis mokymo ir techninės pagalbos priemonėmis, atsižvelgiant į visų mokinių ugdymosi poreikius, ūkinės finansinės veiklos organizavimo, vaiko minimalios priežiūros priemonių įgyvendinimo veiksmingumą ir kita;

 7.7. naudotis įstatymų ir kitų teisės aktų nustatytomis teisėmis.

**V SKYRIUS**

**ŠIAS PAREIGAS EINANČIO DARBUOTOJO ATSAKOMYBĖ**

8. Pradinio ugdymo mokytojas teisės aktų nustatyta tvarka atsako už:

8.1. savo pareigų tinkamą vykdymą;

8.2. tinkamą direktoriaus, direktoriaus pavaduotojo ugdymui nurodymų vykdymą;

8.3. darbų, priešgaisrinės saugos, darbo tvarkos taisyklių reikalavimų vykdymą;

8.4. savo darbo kokybę;

8.5. įstaigos turto valdymą, naudojimą ir disponavimą;

8.6. teisingą duomenų pateikimą ir jų apsaugą;

8.7. sveikatos patikrą kartą metuose.

**VI SKYRIUS**

**BAIGIAMOSIOS NUOSTATOS**

 10. Pareigybės aprašymas rengiamas ir tvirtinamas teisės aktų nustatyta tvarka.

 11. Su pareigybės aprašymu darbuotojas supažindinamas teisės aktų nustatyta tvarka ir/arba pasirašytinai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUSIPAŽINAU: